google/wiki40b huggingface dataset:
Aeolis

Aeolis (antikk gresk: Αἰολίς, Aiolís) eller Aeolia (Αἰολία, Aiolía, kan også skreves med som Æolis, Æolia) er det navn som i antikkens Hellas ble brukt om den greske bosetningen i den vestlige og nordvestlige delen av Anatolia (Lilleasia) langs kysten av Egeerhavet, og dessuten flere av øyene, særlig Lesbos. Aeolis utgjorde de sørlige delene av Mysia som omga det i nord, Jonia i sør og Lydia i øst. Disse områdene utgjør i dag, unntatt Lesbos, Tyrkia.

Geografi og navn

Aeolis var oldtidsområdet langs vestkysten av Anatolia. Det strakte seg langs Egeerhavet fra inngangen av Hellespont, dagens navn Dardanellene, og sør til elven Hermos, dagens navn Gediz. Det hadde navn etter aiolere, en del av de som utvandret hit fra det greske fastlandet før 1000 f.Kr. Aeolis var imidlertid etnologisk og lingvistisk en enklave framfor en geografisk enhet. Området er ofte betraktet som del av den større nordvestlige regionen av Mysia.
Aiolerne var den ene av fire betydelige stammer i oldtidens Hellas som oldtidens grekere var inndelt i. Deres navn er avledet fra Aiolos, den mytiske stamfaren til aiolene, og han var en sønn av Hellen, den mytiske stamfaren og patriarken til den greske nasjon og hellenerne (grekerne).
2. divisjon håndball for menn 2017/18

Kvalifisering til 1. divisjon 2018/19

Kvalifisering til 1. divisjon håndball for menn 2018/19 ble spilt i april 2018. Kvalifiseringen omfattet de fire lagene som endte på 1.plass i 2. divisjon, Oslo-Studentenes IK, Vålerenga, Viking og Bjørnar. Avdelingsvinnerne ble trekt opp mot hverandre i to kamper som spilles hjemme/borte. Vinnerne sammenlagt rykket direkte opp, mens taperne av disse kampene spillte nye kamper hjemme/borte der vinneren også rykket opp til 1. divisjon 2018/19
Vålerenga og Viking ble klar for 1. divisjon etter å ha vunnet sammenlagt i første runde. Oslo-Studentenes IK og Bjørnar spilte dermed en ny runde mot hverandre hjemme og borte for å avgjøre hvem som fikk den tredje og siste plassen. Oslo-Studentene vant sammenlagt og ble derfor klar for 1. divisjon 2018/19
Jiaojiang

Jiaojiang (kinesisk: 椒江区, pinyin: Jiāojiāng) er en kinesisk by på distriktsnivå i byprefekturet Taizhou i provinsen Zhejiang ved Kinas kyst mot Østkinahavet. Befolkningen anslås (2004) til 470 000.
Til 1980 var distriktet administrativt understilt Huangyan, og ble kalt Haimen. Da Haimen-distriktet ble oppgradert til by på fylkesnivå i 1981 fikk det som nytt navn Jiaojiang for å unngå sammenblanding med Haimen i provinsen Jiangsu. Da byprefekturet Taizhou ble opprettet i 1994, ble Jiaojiang et av dets distrikter.
Tilhørende distriktet men langt til havs er Dachenøyene, med i alt 29 øyer, holmer og skjær på 14,6 kvadratkilometer. Fra 1951 til 1955 var dette hvor eksilregjeringen for Zhejiangprovinsen holdt til inntil Republikken Kina evakuerte øyene.
Verbrand Brug gasskraftverk

Verbrand Brug gasskraftverk er et gasskraftverk med kombinert gassdrift og oljedrift i Flamsk Brabant i Belgia. Det har en installert produksjonskapasitet på 397 MW fordelt på to turbin på 262 MW og 135 MW. Anlegget ble ferdig i 1986–2001. Brenselstypen er naturgass.
Vingelen

Vingelen er ei bygd, en skolekrets og et kirkesogn i Tolga i Hedmark. 
Vingelen har barneskole. Postnummeret er 2542.
Selv om Vingelen skal være den høyest beliggende kirkebygd i landet, har jord- og skogbruk alltid vært bygdas viktigste næringsvei. Jordsmonnet er skifer, og det er fortsatt aktivt seterbruk i bygda. Bygda grenser til Forollhogna nasjonalpark.
Før Røros kobberverk ble anlagt i 1644, var Vingelen kirkebygda i Tolga. Tettstedet Tolga oppstod da kobberverket i 1666 bygde en smeltehytte nede ved Glåma, og har etterhvert utviklet seg til kommunesenter og hovedsogn. Bygda har en imponerende samling gamle trehus, flere av dem fra 1600-tallet, i sitt velholdte kulturlandskap.
Birdstep Technology

Birdstep Technology ASA OSE: BIRD er et norsk IT-konsulentselskap med hovedkontor i Oslo. Det ble grunnlagt i 1996 av Olaf Vethe.
Det har spesialisert seg på programvare for databaser, datanettverk og mobil/trådløs kommunikasjon.
Selskapet er notert på Oslo Børs med tickeren BIRD, og adm. dir. er pr mai 2006 Petri Markkanen.
Meteorologi

Meteorologi er den tverrfaglige vitenskapen om jordas atmosfære. Meteorologer observerer værfenomen gjennom målestasjoner på bakken, radar, fly eller satellitter og forklarer atmosfærens tilstand ved hjelp av fysiske og matematiske modeller. Meteorologi har sin viktigste praktiske anvendelse i værvarsel, hvor nylige observasjoner mates inn i datamodeller for å forutsi vær for kommende dager. 
Selv om mennesker til alle tider har forsøkt å forklare værfenomen, var det først da kommunikasjonsteknologi gjorde det praktisk å utveksle værmålinger at faget ble vitenskapeliggjort. På tidlig 1900-tall ble mange av metodene som gjorde det mulig å forstå og forutsi været utviklet, men det var først ved utviklingen av datateknologi i andre halvdel av 1900-tallet at det ble regnekraft nok til gjøre avanserte simuleringer av været. 
Ordet meteorologi  er sammensatt av gresk μετέωρος (meteoros), «i luft» og λόγος (logos), «fornuft».  I år 350 f.Kr. skrev Aristoteles den første læreboken om meteorologi, Meteorologika, og dermed var grekerne de første som gjorde meteorologi til vitenskap.

Meteorolog

En meteorolog er en som jobber med meteorologi, som regel med å varsle været. Mange meteorologer jobber også med klimaforskning. En offentlig ansatt meteorolog som jobber med værvarsling kalles i Norge for en statsmeteorolog.

Kjente meteorologer

Vilhelm Bjerknes kan kalles «den moderne værvarslingens far». Han ledet Bergensskolen innen meteorologi, der den konseptuelle modellen for et lavtrykksutvikling, med begrep som varmfront, kaldfront og okklusjon ble utviklet. En annen verdensberømt norsk meteorolog er Arnt Eliassen. Sverre Petterssen ble høyt dekorert for sine værvarsler under andre verdenskrig, men var en markant profil innen meteorologi også før og etter krigen, blant annet som professor ved Massachusetts Institute of Technology.
Operasjon Bjørnøya

Handling

En FN-ekspedisjon blir sendt til Bjørnøya for å foreta værobservasjoner. Etterhvert viser det seg at flere av medlemmene har helt andre grunner for å være der enn værobservasjoner. Leiren bli snart hjemsøkt av mystiske hendelser og mistenkelige dødsfall. Det viser seg at hendelsene er knyttet opp til en hemmelig beholdning med gull som tyske nazister gjemte på øya under krigen. Nynazister forsøker å få fatt på gullet for å finansiere sin bevegelse.

Om filmen

Innspillingen ble gjort i Pinewood Studios i London, samt i Alaska og Canada. Innspillingsstedene i Nord-Amerika ble valgt for å gi inntrykk av en så vill og ekstrem arktisk natur som mulig; de har få likheter med landskapet på den virkelige Bjørnøya. 
VGs anmelder gav den terningkast én og skrev: «Sett med norske øyne er denne filmen ufrivillig parodisk for det meste, handlingen er overspent, og den forhåndsreklamerte spenningen blir i stedet til hoderystende latter».
Dorothy Dunbar

Biografi

Dunbar ble født 28. mai 1902 i Colorado Springs i Colorado. I 1904 spilte hun i Broadway-teaterstykket The School Girl. Dunbar spilte i flere stumfilmer i Hollywood, blant annet rollen som Jane i eventyrfilmen Tarzan and the Golden Lion (1927), der James Pierce spilte hovedrollen som Tarzan. Hun sluttet som skuespillerinne samme året som denne filmen ble utgitt. Dunbar var gift sju ganger, blant annet med bokseren Max Baer fra 1931 til 1933. Hun døde 23. oktober 1992 i Seattle i Washington.
Peder Colbjørnsen

Peder Colbjørnsen (født i Sørum 5. juli 1683, død i Fredrikshald 17. mars 1738) var en norsk handelsmann, militær og krigsveteran.

Bakgrunn og familie

Peder Colbjørnsen var sønn av presten Colbjørn Torstensen Arneberg og Catharina Kjeldsdatter Stub. Han ble i oktober 1720 gift i Arendal med Hilleborg Dund (eller Duns). Ekteskapet ble formelt oppløst 1733, og han hadde levd adskilt fra sin hustru fra 1729. Peder Colbjørnsen var bror av krigsveteranen Hans Colbjørnsen, halvbror av nasjonalheltinnen Anna Colbjørnsdatter, dattersønn av krigerpresten Kjeld Stub og nevø av assessor og president i Christiania Niels Kjeldsen Stub.

Handel i Fredrikshald

Peder Colbjørnsen etablerte seg som handelsmann i Fredrikshald tidlig på 1700-tallet, hvor hans morbror Niels Stub allerede hadde betydelige landeiendommer. Colbjørnsen drev sannsynligvis et handelssamarbeid med sin bror Hans Colbjørnsen, og handlet for det meste innenfor trelast. Han arvet ved morbroren Niels Stubs død i 1721 omfattende landeiendommer i området omkring Fredrikshald.
Brødrene drev utstrakt handel i Sverige, og hadde god kjennskap til aktuelle begivenheter der.

Karl XIIs felttog 1716-18

Våren 1716 invaderte Karl XII og hans tropper Norge. Brødrene Colbjørnsen var sterkt delaktige i forsvaret av Fredrikshald. 20. mars 1716 ble et kompani av frivillige opprettet av borgere av Fredrikshald og bønder fra Tistedalen, og Peder Colbjørnsen var leder for dette. 
Brødrene Colbjørnsen deltok i opprettelsen av et frikompani, oppføring av batterier omkring Fredrikshald og beskyttelse av byens borgere. Da de svenske styrkene var i ferd med å få et militært overtak i byen, lot brødrene sine tjenere stikke deres hus i brann. Dermed brant byen ned, og svenskene tapte sitt overtak og måtte forlate byen. De tok imidlertid brødrene Colbjørnsen til fange. 
Fra denne episoden hentet Bjørnstjerne Bjørnson inspirasjonen til disse linjene i Norges nasjonalsang:
«Thi vi heller byen brente enn det kom til fall.Husker bare hva som hente ned på Fredrikshald!»
Brødrene deltok også i forsvaret av Fredrikshald ved det svenske angrepet i 1718.
Peder Colbjørnsen ble ved Christian VIs besøk i Fredrikshald i 1733 utnevnt til oberstløytnant av infanteriet.
Det ble i 1850-årene reist en minnestøtte for brødrene Colbjørnsen i Fredrikshald. Peder Colbjørnsen fikk dessuten i 1878 en gate oppkalt etter seg i byen. Han er en av fire personer som er gravlagt i Immanuels kirkes kjeller.
Ragnhild Grødal

Kursleder og coach

Ragnhild Nilsen har 15 års erfaring som kursleder og bedriftsrådgiver, noe som har gitt henne en sterk posisjon i næringslivet. Hun er i dag en svært etterspurt foredragsholdere. Gjennom en blanding av engasjement og faglig tyngde, formidler hun stoffet på en særegen måte- en stil som kalles gjerne infotainment – der hun blander undervisning med underholdning.

Selvutviklende bøker

Som forfatter spiller hun på flere strenger og kombinerer det poetiske og det faglige med formidlingsevne og humor. Dette gjør bøkene lettleste og berikende. De fleste hører inne under sjangeren faction, dvs en dobbelthet som uttrykker noe av det to-sidigheten i henne.  Valget av sjanger forklarer hun slik: "Denne formen er helt naturlig for meg. Jeg er både pedagog og kunstner. Derfor ønsker jeg både å formidle og sprenge kunnskap". De fleste av bøkene er skrevet innen genren ledelse og selvutvikling, og de kan leses som selvstudium eller som understøttelse av kursene hennes. Bøkene er solgt i over en kvart million eksemplarer og er oversatt til elleve språk.

SEKEM Skandinavia

Ragnhild Nilsen er partner i CoachTeam AS og leder av organisasjonen  GlobalFairTrade som ble startet i 2006 i forbindelse med samarbeidet med egypteren Ibrahim Abouleish som har grunnlagt SEKEM. Målet deres er å etablere en SEKEM venneforeningen i Skandinavia. I den forbindelse ble hun den kvinnelige gründeren som igangsatte verdens første produksjon av fairtrade biodynamiske håndklær fra Egypt. Hun kjøpte 30 tonn biodynamisk dyrket bomull fra SEKEM, som hun satte i produksjon i SEKEMs bedrifter. Håndklærne er Demeter og FairTrade sertifisert og selges med suksess på det norske markedet.

Priser

Ragnhild Nilsen mottok Culturaprisen 2010 som går til en person, gruppe eller bedrift som har fremhevet seg på det økologiske og/eller sosiale området. Ragnhild mottok prisen for sitt arbeid inne GlobalFairTrade, rettferdig bomull og opprettelsen av venneforeningen Sekem Scandinavia.
Turistens klagan

Turistens klagan er et musikkalbum av Cornelis Vreeswijk, utgitt i 1981.
Requiem for a Dream

Handling

Filmen skildrer ulike former for rusavhengighet, som leder til karakterenes fortapelse i en verden av vrangforestillinger og rastløs desperasjon som etterhvert blir innehentet og ødelagt av virkeligheten.
Abd al-Rahman al-Sufi

Liv og virke

Han levde ved emiren Adud ad-Daulas hoff i Isfahan i Perserriket og jobbet med oversettelse og utvidelse av greske astronomiske verk, spesielt Almagest av Ptolemaios. Han bidro med flere rettelser av Ptolemaios' stjerneliste og gjorde sine egne beregninger av lysstyrke og størrelsesklasse som ofte avvek fra Ptolemaios' beregninger. Al-Sufi identifiserte den store magellanske skyen, som er synlig fra Jemen, dog ikke fra Isfahan; denne ble ikke sett av europeere før Magellans reise på 1500-tallet.
Han observerte at ekliptikkplanet heller med hensyn til himmelekvator og regnet ut med større nøyaktighet det tropiske årets lengde. Han observerte og beskrev stjerner, deres posisjoner, deres magnituder og deres farge, konstellasjon etter konstellasjon. For hver konstellasjon utarbeidet han to tegninger, én sett fra utenfor den himmelske sfære, én sett fra innsiden (som sett fra jorden). 
As-Sufi skrev også om astrolabiet og fant flere ytterligere bruksområder for dette, rundt ett tusen i tallet. Han forklarte ikke bare dets nytte innen astronomi, men også innen islamsk astrologi, for oppsettelse av horoskoper, navigasjon til sjøs, landmåling, tidsberegnelse, qibla, salat (bønn) og meget annet. 
As-Sufi publiserte sitt hovedverk, Stjernebildenes bok (eller egentlig Fiksstjernenes bok) i år 964. Den var forfattet på arabisk, som var den islamske dannelses språk. Boken er en astronomisk katalog og atlas med innhold bestående av både beskrivende tekst og bilder, der han i tillegg til oversatt materiale og gjengivelse av arabiske overleveringer delgav meget av sitt arbeid og sine oppdagelser. Verket var gjennomillustrert med stjernenes konstellasjoner, med angivelse av stjernenes posisjoner, lysstyrke og farge. Verket er organisert etter stjernebildene.
Åsen (Levanger)

Historie

Åsen formannskapsdistrikt ble etablert ved innføringen av formannskapslovene i 1837. 1. januar 1962 gikk Åsen sammen med Frol, Levanger og Skogn til den nye Levanger kommune.

Samfunn

Tettstedet har 595 innbyggere per 1. januar 2017. Tettstedet ligger ved E6, med fylkesvei 753 vestover til Frosta. Åsen stasjon på Nordlandsbanen ligger i tettstedet. 
Åsen er et sokn i Frosta prestegjeld i Sør-Innherad prosti i Nidaros bispedømme. Åsen kirke ble innviet i 1904 til erstatning for en tidligere kirke samme sted, som brant i 1902. 
Før høsten 2000 var det to skoler i Åsen, Solhaug og Reithaug skole. Da Solhaug ble nedlagt ble elevene ført over til Reithaug skole, som skiftet navn til Åsen barne- og ungdomsskole.
Aasen Sparebank er en selsvstendig sparebank, etablert 1862. Opheim Verksted og Brødrene Torkildsen Orgelbyggeri har sin virksomhet her. IL Aasguten og Aasen Skytterlag hører til her.
Vest for tettstedet ligger Hammervatnet med Hammervatnet naturreservat (etablert 1984). Hammervatnet, Movatnet og Hoklingen inngår i Hoplavassdraget med utløp i Hoplafjorden.
Rhöndorf

Rhöndorf er en bydel i Bad Honnef i Rhein-Sieg-Kreis, Nordrhein-Westfalen, beliggende ved foten av Siebengebirge.
Bydelen er blant annet kjent for å ha vært bosted for tidligere forbundskansler Konrad Adenauer.
Trollkrabbe

Utbredelse

Arten finnes langs hele Norges kyst, den nordlige halvdelen av De britiske øyer og rundt Færøyene, Island, Svalbard og utenfor sørøstlige Grønland. I Canada finnes den fra Newfoundland og sørover.

Bygning og levevis

Skallet til krabben kan få en diameter på opptil 15 cm. Krabben på bildene her målte 46 cm fra enden av den ene kloa til enden av foten (kloa) på den andre siden. Den gikk i et garn på ca 60 m dybde utenfor Stavern. Kroppen er orange til brun, og dekket med pigger. Som de fleste trolltkrabber er hunnene asymmetriske, med den venstre siden av bakkroppen adskilli større enn den høyre. Individer med omvent asymmetri er også kjent.
Arten forekommer både på hard og bløt bunn, fra et par meter under havflaten og ned til omkring 800 meters dyp. I forhold til arter som kongekrabbe, legger trollkrabbe forholdsvis få egg. Dette gjør arten uegnet for kommersiellt fiske.
Oriflame

Utfordringer internasjonalt

I 2010 erklærte iranske myndigheter at Oriflame drev med ulovlig virksomhet og stengte selskapets avdeling i Teheran. Fem personer ble arrestert, blant disse en svensk statsborger. Det ble påstått at Oriflame var et pyramidespill plantet av vestlige krefter med mål om å destabilisere landets økonomi, og at selskapets distributører drev med spionasje. De arresterte medlemmene ble senere løslatt.
I 2014 havnet Oriflame i konflikt med russiske skattemyndigheter, og fikk i august et skattekrav på 21 millioner euro etter en skatterevisjon av selskapet. Oriflame har avvist dette kravet. Denne saken kom i tillegg til problemer med salget i Øst-Europa som følge av konflikten mellom Ukraina og Russland.
YX Energi

Eierskifte

2. oktober 2006 skiftet selskapet navn til YX Energi Norge AS etter at tidligere eiere solgte alle aksjene i selskapet til Reitangruppen/Reitan Servicehandel. Arbeidet knyttet til eierskiftet som navneendring, endring av visuell profil og logo er påbegynt. Detaljhandelsvirksomheten vil bli lagt til Reitan Servicehandel. YX Energi Norge AS vil ha ansvaret for boligvarme, drivstoff og smøremidler og forblir lokalisert på Skøyen i Oslo. Deler av YX stasjonene er i dag blitt 7-Eleven og Shell.

Forretningsområder

Selskapets viktigste forretningsområder er salg av drivstoff, smøremidler, parafin og fyringsolje til privat forbruk og til industrien, men butikkomsetningen på bensinstasjonene utgjør en stadig viktigere del av virksomheten.

Utbredelse

YX Energi har et godt utbygd nett for distribusjon av parafin og fyringsolje. Per 1. juni 2006 hadde YX Energi 292 betjente bensinstasjoner. Uno-X er selskapets automatkjede, og 110 Uno-X-stasjoner finnes i hele Norge fra Kristiansand i sør til Alta i nord. YX Energi driver også en egen dieselservicekjede – HTD, med i alt 47 egne dieselserviceanlegg og ytterligere 92 i kombinasjon med bensinstasjoner.
Omar

Etymologi

Arabiske Omar betyr «folkerik, blomstrende» og er avledet av arabiske umr (عمر), «liv». 
Hebraiske Omar (hebraisk: אוֹמָר) betyr «taler». Navnet er brukt i bibelen.
Putting-demningen

Putting-demningen er en demning med et vannkraftverk i elva Wujiang i provinsen Guizhou i det sørlig-sentrale Kina. Installert effekt er 75 MW.
Esti Mamo

Barndom

Mamo er av etiopisk jødisk avstamming, født i 1983 i Chilga i nordvestlige Etiopia, og er et medlem av samfunnet Beta Israel.
Da hun var ni år gammel ble hun og hennes familie hjulpet til utvandre fra sultkatastrofe i fattige og borgerkrigsrammede Etiopia og til Israel hvor familien ble bosatt i et fattig distrikt i sørlige Israel. En yngre bror begikk selvmord i 2004.
Som tenåring dannet Mamo en dansegruppe kalt «Mango» sammen med tre andre unge kvinner. De har danset profesjonelt i klubber i Israel og representert landet sitt i Londons Notting Hill Carnival.

Modell og skuespiller

Hun ble oppdaget i en alder av 15 år, men motsto tilnærmelser fra modellagenter inntil hun var ferdig med utdannelsen. Da hun ble 18 år startet hun sin modellkarriere. Siden da har hun vært på omslag av israelske magasiner foruten også internasjonale magasiner som ELLE og Vogue.
Fra 2004 og framover har Mamo, 1.82 m høy, arbeidet i Europa hvor hun har gjort reklamekampanje for flere internasjonale merkevarer. Hun har også studert skuespill i Israel og vært med i ulike israelske fjernsynsproduksjoner.
Lucknow Internasjonale lufthavn

Lucknow internasjonale lufthavn, eller Chaudhary Charan Singh internasjonale lufthavn, (IATA: LKO, ICAO: VILK) er en flyplass i Amausi i Lucknow i India. Flyplassen er Indias tolvte mest traffikerte, og i de nordlige og sentrale delene av India er det bare Indira Gandhi-flyplassen i Delhi som er større.
Lufthavnen dekker et område på 4,9 km². Lufthavnens ledelse ligger under de indiske luftfartsmyndighetene, Airport Authority of India, som er ansvarlig for bygging av nye flyplasser og oppgradering, vedlikehold og administrasjen av eksisterende.

Historie

Lufthavnen ble bygget i 1986. Med en stadig økende trafikk bestemte Airport Authority of India at lufthavnen skulle oppgraderes. Den 17. juli 2008 var byggearbeidene ferdig, og flyplassen fikk det nye navnet Chaudhary Charan Singh lufthavn. I mai 2014 ble den tildelt status som en internasjonal lufthavn.

Terminaler

Flyplassens opprinnelige Terminal 1 er bygget i samme arkitektoniske stil som jernbanestasjonen i Charbagh. Terminal 1 har blitt benyttet til internasjonal trafikk etter åpningen av Terminal 2. 
Terminal 2 ble åpnet av Ajit Singh, ministeren for sivil luftfart 2. juni 2012. Terminalen benyttes til innenrikstrafikk.
Da capo-arie

Da capo-arie er en arie satt sammen av to tydelig kontrasterende deler på formen ABA. Etter B-delen ble A-delen sunget da capo med utbroderinger og improvisasjoner. For tidens sangsolister var evne til å improvisere en forutsetning for å utøve faget.
Med blant andre Claudio Monteverdi begynte det på begynnelsen av 1600-tallet å bli vanlig å dele operaene i rekker av handlingsmettede resitativ (rappresentativo = «framstillende») som vekslet med følelsesmettede arier. Da capo-arien nådde sitt høydepunkt under den napolitanske operatradisjonen.
Tidens stjernesangere var kastratsangerne og primadonnaene og for dem var formen midt i blinken, de fikk gjerne to, tre arier i hver opera der da capo-delen gav dem anledning til å briljere med ornamenter og koloraturer.
Jørgen Meinich

Familie

Meinich var pleiefar til Jens Bratlie. Meinich giftet seg på Ringeriket i 1847 med Claudine Birgitte Gulbranson (1823-1852), datter av grosserer og skogeier Hans Gulbranson og Maren Birgitte Sparre. I 1850 kjøpte ekteparet eiendommen Bjølsen og bosatte seg på Søndre Bjølsen gård. Etter sin svingerfars død trådte han noen år etter inn som styrets leder i Nydalens Compagnie, der han hadde overordnet ansvar i perioden 1896-1911.
Arlen Specter

Bakgrunn

Arlen Specter var av russisk-jødisk slekt sønn av Harry Specter og Lillie Shanin. Forfedrene var fra Tsjerkasy-området i det sentrale Ukraina. Han vokste opp i Russell i Kansas, som også er Bob Doles hjemsted. Han tjenestegjorde i 1951-1953 i US Air Force. Specter avla i 1951 sin grunneksamen ved University of Pennsylvania. Han giftet seg i 1953 med Joan L. Levy. Paret fikk to sønner: Shanin och Steve.  I 1956 tok Arlen juristeksamen ved Yale Law School.

Karriere

Han inledet sin karriere som advokat i Pennsylvania.
Demokrat: Specter innledet sin politiske karriere i Det demokratiske parti. På den republikanske kongressrepresentanten Gerald Fords anbefaling ble han ansatt av Warrenkommisjonen. Han utviklet teorien om én kule (single bullet theory) som en forklaring på at John F. Kennedy skulle ha kunne bli skutt av en enesste gjerningsmann.
Han var føderal senator og representerte Pennsylvania og Det demokratiske parti.
Republikaner: Specter skiftet så oveer til republikanerne og ble  i1965 till distriktsanklager i Philadelphia. Han tapte i 1967 valget til borgermester i Philadelphia. Han ble så gjenvalgt til distriktsanklager, men lyktes ikke å bli gjenvalgt til en tredje mandatsperiode i 1973.
Specter var kandidat i 1976 i republikanernes primærvalg til Senatet, men tapte mot H. John Heinz III. Han tapte i 1978 republikanernes primærvalg før guvernørvalget i Pennsylvania mot Dick Thornburgh.
Han kom inn i Senatet 5. januar 1981 etter blant annet å ha vært distriktsadvokat i Philadelphia. 
Specter representerte Det republikanske parti fram til 2009.

Fra republikanerne til demokratene

Den 28. april 2009 annonserte Specter at han skiftet partiside, fra Det republikanske til Det demokratiske parti, og vil stille som demokrat til senatorvalget i Pennsylvania i 2010. «Etter som Det republikanske parti har beveget seg lengre og lengre mot høyre, har jeg funnet meg selv oftere uenig med den republikanske filosofien, og mer på linje med filosofien til Det demokratiske parti.»
18. mai 2010 tapte Specter Demokratenes primærvalg for kongressrepresentanten Joe Sestak.